gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5555, del 13-07-2007 (2007/8992)

RESOLUCIÓ de 2 de juliol de 2007, del conseller de Justícia i Administracions Públiques, per la qual nomena personal eventual María Belén Múrcia Alonso.
--------------------------------------------------------------------------------------------------------------------------------------------------------

### Dades del document

Número de DOGV
:   5555

Data del DOGV
:   13-07-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/8992


Data del document
:   02-07-2007

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 2 de juliol de 2007, del conseller de Justícia i Administracions Públiques, per la qual nomena personal eventual María Belén Múrcia Alonso. [2007/8992]  
De conformitat amb el que preveuen els articles 6 del Decret Legislatiu de 24 d'octubre de 1995, del Consell de la Generalitat, pel que s'aprova el Text Refós de la Llei de la Funció Pública Valenciana, l'article 12 de la Llei 7/2007, de 12 d'abril, de l'Estatut Bàsic de l'Empleat Públic i l'article 3 del Decret 349/1995, de 28 de novembre, del Consell de la Generalitat, sobre la regulació del personal eventual al servici de l'administració del Consell de la Generalitat, resolc:  
Nomenar personal eventual adscrit al Gabinet del conseller María Belén Múrcia Alonso, assessora de premsa. Amb una retribució anual bruta equivalent a un lloc de treball classificat com a grup A, complement de destinació 26 i complement específic E049.  
El present nomenament tindrà efecte del dia de la data.  
València, 2 de juliol de 2007.- El conseller de Justícia i Administracions Públiques: Fernando de Rosa Torner.
Diari Oficial de la Generalitat Valenciana


Sumari del DOGV 5529, del 07-06-2007 (2007/7451)

RESOLUCIÓ de 24 de maig de 2007, del conseller de Justícia, Interior i Administracions Públiques, per la qual s'aprova la bandera de l'Ajuntament de Castellnovo (Castelló).
----------------------------------------------------------------------------------------------------------------------------------------------------------------------------

### Dades del document

Número de DOGV
:   5529

Data del DOGV
:   07-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7451


Data del document
:   24-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * Castellnovo
    * municipi
    * bandera
    * administració local

RESOLUCIÓ de 24 de maig de 2007, del conseller de Justícia, Interior i Administracions Públiques, per la qual s'aprova la bandera de l'Ajuntament de Castellnovo (Castelló). [2007/7451]  
L'Ajuntament de Castellnovo ha estimat convenient adoptar bandera perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi vexil·lològic.  
El procediment es va tramitar d'acord amb les normes establides en el Decret 116/1994, de 21 de juny, del Consell, pel qual es regulen els símbols, tractaments i honors de les entitats locals de la Comunitat Valenciana.  
El Consell Tècnic d'Heràldica va emetre dictamen favorable.  
Per estos motius, i fent ús de les facultats que em conferix la legislació abans citada, resolc:  
Aprovar la bandera adoptada per l'Ajuntament de Castellnovo que quedarà organitzada de la següent manera:  
«Bandera de proporcions 2:3. De gules amb dos franges bandades al batent d'argent, carregada al centre amb un castell d'argent, maçonat i aclarit de sabre».  
Contra esta resolució, que posa fi a la via administrativa, les persones interessades podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Comunitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Comunitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que les persones interessades utilitzen qualsevol altra via que consideren oportuna.  
València, 24 de maig de 2007.- El conseller de Justícia, Interior i Administracions Públiques: Miguel Ignacio Peralta Viñes.
Diari Oficial de la Generalitat Valenciana


Sumari del DOGV 5667, del 26-12-2007 (2007/15072)

Informació pública del període de participació ciutadana d'adaptació del Pla General de Castalla.
-------------------------------------------------------------------------------------------------

### Dades del document

Número de DOGV
:   5667

Data del DOGV
:   26-12-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15119


Data del document
:   28-11-2007

Organisme emissor
:   Ajuntament de Castalla

Tipus de document
:   Informació Pública

Descriptors 

:   * Castalla
    * pla d'urbanisme
    * administració local

Informació pública del període de participació ciutadana d'adaptació del Pla General de Castalla. [2007/15852]  
José Luis Prats Hernández, alcalde president de l'Ajuntament de Castalla, fa saber:  
Que per l'acord del Ple de l'Ajuntament en la sessió celebrada amb caràcter ordinari el dia 28 de novembre de 2007, es va adoptar el pertinent acord que en la seua part dispositiva assenyala literalment:  
«Primer. Iniciar l'expedient urbanístic de adaptació del Pla General de Castalla, incoant la participació ciutadana, per un termini de tres mesos computats a partir de la data del present acord, en relació amb l'estudi de paisatge, avaluació ambiental estratègica i la resta de tràmits propis de l'expedient a què es fa referència, amb l'objecte que els ciutadans expressen les opinions, suggeriments i manifestacions que estimen pertinents a través del Registre General de l'Ajuntament o la seua pàgina web.  
Segon. Atorgar la màxima publicitat al present Acord per mitjà de la inserció d'edictes en el Diari Oficial de la Comunitat Valenciana, tauler d'edictes de la corporació, en un diari no oficial d'àmplia difusió al municipi i en qualssevol altres mitjans.  
Tercer. Comunicar a les associacions de Castalla la incoació de la participació ciutadana als efectes que pertoque.  
Quart. Autoritzar i habilitar l'alcalde per a organitzar tots els tallers, taules, jornades, trobades o qualssevol actes que es consideren pertinents amb l'objecte de garantir la major difusió de l'adaptació del Pla General pretesa.»  
Que amb l'objecte de garantir la participació ciutadana l'Ajuntament de Castalla posa a disposició dels ciutadans les vies següents perquè lliurement es manifesten durant un termini de tres mesos comptadors des de la data del pertinent Acord del Ple:   
- Pàgina web de l'Ajuntament: www.castalla.org  
- Registro municipal de l'Ajuntament de dilluns a divendres en horari de 09.00 a 14.00 hores.  
Contra l'acord del Ple, que és de mer tràmit, que és executiu i no decidix sobre el fons de l'assumpte, no es podrà interposar cap recurs administratiu o contenciós administratiu, sense perjuí del dret a al·legar el que es crega oportú, perquè l'òrgan competent ho tinga en compte quan s'adopte la resolució que pose fi al procediment.  
Castalla, 28 de novembre de 2007.- L'alcalde president: José Luis Prats Hernández.
Diari Oficial de la Generalitat Valenciana


Sumari del DOGV 5534, del 14-06-2007 (2007/5603)

Informació pública de la documentació integrant del Pla General d'Ordenació Urbana.
-----------------------------------------------------------------------------------

### Dades del document

Número de DOGV
:   5534

Data del DOGV
:   14-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5603


Data del document
:   25-04-2007

Organisme emissor
:   Ajuntament de Geldo

Tipus de document
:   Informació Pública

Descriptors 

:   * Geldo
    * administració local
    * pla d'urbanisme

Informació pública de la documentació integrant del Pla General d'Ordenació Urbana. [2007/5603]  
El Ple de l'Ajuntament de Geldo, en sessió extraordinària celebrada el dia 17 d'abril de 2007, va adoptar el present acord:  
«Acordar sotmetre a informació publica la documentació integrant del Pla General d'Ordenació Urbana de Geldo.  
1.1. Sotmetre a informació pública, pel termini d'un mes, a comptar des de l'endemà de la publicació en el Diari Oficial de la Comunitat Valenciana, la documentació tècnica integrant del Pla General d'Ordenació Urbana del municipi de Geldo, integrada per la següent:  
Directrius, memòria informativa, normes urbanístiques i catàleg, estudi d'impacte ambiental i catàleg d'espècies, memòria justificativa, plans d'ordenació i plans d'informació.  
Conforme a la documentació de gener de 2007, als efectes que qualsevol interessat puga presentar reclamacions, al·legacions o suggerències que li convinguen segons dret.  
1.2. Acordar com a conseqüència de l'anterior, la publicació en el tauler d'edictes d'este ajuntament, en el Diari Oficial de la Comunitat Valenciana i en un diari de major difusió de la província, en els termes de l'article 83.2 de la Llei Urbanística Valenciana.  
1.3. Acordar l'enviament d'una còpia en paper o digitalitzada a cada una de les administracions públiques de les quals és preceptiu l'informe, conforme a l'article 83,2b) c) d) de la LUV, als municipis confrontants, a les empreses que gestionen o exploten infraestructures o servicis essencials o d'utilitat pública, perquè en termini d'un mes, o el que resulte d'aplicació conforme a la legislació sectorial, emeten informe o dictàmens preceptius.  
La falta d'emissió en el termini no interromp la tramitació de l'expedient.  
1.4. Disposar que una vegada resolt el tràmit d'exposició al públic, al·legacions, i demanats els informes i dictàmens sol·licitats, el Ple de l'ajuntament procedirà a l'aprovació provisional de l'expedient i el remetrà a la conselleria d'Urbanisme, interessant la seua aprovació definitiva.»  
La documentació que se sotmet a informació pública podrà consultar-se en les dependències de l'Ajuntament de Geldo, situat en la plaça de Don Antonio Ferriz Díaz, 4, en horari de 9-14 hores.  
Geldo, 25 d'abril de 2007.- L'alcaldessa: María Mañes Salas.
Diari Oficial de la Generalitat Valenciana


Sumari del DOGV 5638, del 13-11-2007 (2007/13461)

Informació pública del projecte de pla de reforma interior denominat illes d'edificació delimitades pels c/ Fernando Baixauli, Morella, Sanchis Guarner i av. Doctor Fleming, amb el c/ Llibertat enmig sector 1 residencial, i esborrany de conveni urbanístic.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5638

Data del DOGV
:   13-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13287


Data del document
:   07-11-2007

Organisme emissor
:   Ajuntament de Sedaví

Tipus de document
:   Informació Pública

Descriptors 

:   * Sedaví
    * administració local
    * pla d'urbanisme

Informació pública del projecte de pla de reforma interior denominat illes d'edificació delimitades pels c/ Fernando Baixauli, Morella, Sanchis Guarner i av. Doctor Fleming, amb el c/ Llibertat enmig sector 1 residencial, i esborrany de conveni urbanístic. [2007/13843]  
Les mercantils Temisan 2006, SL i Construcciones Montequerol, SL, respectivament, han formulat projecte de pla de reforma interior denominat illes d'edificació delimitades pels carrers de Fernando Baixauli, Morella, Sanchis Guarner i avinguda del Doctor Fleming, amb el carrer de la Llibertat enmig sector 1 residencial, i conveni urbanístic referits a dues parcel·les, la que hui té el número de policia 3 del carrer de la Llibertat, i la que té els números de policia del 58 al 62 del carrer de Morella; el Ple de l'Ajuntament de Sedaví, en sessió extraordinària de 30 d'octubre de 2007, va acordar sotmetre a informació pública el projecte de pla de reforma interior i l'esborrany de conveni, per un termini d'un mes, a comptar des de l'endemà de la publicació del present edicte en el Diari Oficial de la Comunitat Valenciana. Durant el termini esmentat abans, podran presentar-se les al·legacions que s'estimen oportunes, i els expedients podran ser consultats, al Departament d'Urbanisme del present Ajuntament en horari d'oficina.  
Cosa que es publica als efectes de l'article 90.2 de la Llei 16/2005, de 30 de desembre, Urbanística Valenciana, en relació amb l'article 83.2.a) i disposició addicional 4a, ambdós de la LUV esmentada.  
Sedaví, 7 de novembre de 2007.- L'alcalde: Rafael Pérez Martínez.
Diari Oficial de la Generalitat Valenciana


Sumari del DOGV 5576, del 13-08-2007 (2007/8735)

Notificació a Construcciones Elche El Filet, SL, de la sentència dictada en les actuacions del juí ordinari número 1001/2006.
-----------------------------------------------------------------------------------------------------------------------------

### Dades del document

Número de DOGV
:   5576

Data del DOGV
:   13-08-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/8735


Data del document
:   11-06-2007

Organisme emissor
:   Jutjat d'Instrucció Número 4 d'Elx

Tipus de document
:   Edicte

Descriptors 

:   * sistema judicial

Notificació a Construcciones Elche El Filet, SL, de la sentència dictada en les actuacions del juí ordinari número 1001/2006. [2007/8735]  
Procediment: assumpte civil 1001/2006  
Jutjat de Primera Instància número 4 d'Elx (Alacant)  
Juí: juí ordinari 1001/2006   
Part demandant: Pinturas y Declaraciones Carmona, SL  
Part demandada: Construcciones Elche El Filet, SL  
Sobre: -  
En el juí a què es fa referència s'ha dictat la resolució el text de la qual, literalment, diu així:  
«Decisió  
Que amb l'estimació íntegra de la demanda interposada per la procuradora dels tribunals la senyora Carbonell Arbona, en nom i representació de Pinturas y Decoraciones Carmona, SL, contra Construcciones Elche El Filet, SL, declarat en rebel·lia, condemne el demandat a pagar a l'actor la quantitat de 4.500 euros, els interessos i les costes.  
Contra esta sentència, s'hi podrà interposar davant este Jutjat un recurs d'apel·lació per a davant l'Audiència Provincial d'Alacant en el termini de cinc dies, comptadors des de la notificació.  
Esta és la meua sentència, de la qual s'expedirà un testimoniatge per a unir-lo a les actuacions, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de la data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte Diari Oficial de Comunitat Valenciana per a portar a efecte la diligència de notificació.  
Elx, 11 de juny de 2007.- La secretària judicial: M.ª del Mar Garcerán Doñate.
Diari Oficial de la Generalitat Valenciana


Sumari del DOGV 5480, del 29-03-2007 (2007/3945)

Informació pública de l'acord aclaridor de les condicions per a la licitació del concurs per a la selecció de l'empresari constructor de les obres d'urbanització del Programa d'Actuació Integrada del Sector el Pla, d'Alzira.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5480

Data del DOGV
:   29-03-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/3945


Data del document
:   21-03-2007

Organisme emissor
:   Alzira Parc Industrial, SA

Tipus de document
:   Anunci

Descriptors 

:   * Alzira
    * contracte d'obres
    * urbanització
    * indústria de la construcció
    * licitació

La societat mercantil Alzira Parc Industrial, SA, ha adoptat l'acord següent:  
"A fi de resoldre els dubtes que poguera suscitar la interpretació del plec de clàusules administratives que han de regir el procediment obert i la modalitat de concurs per a la selecció de l'empresari constructor de les obres d'urbanització del Programa d'Actuació Integrada del Sector el Pla, d'Alzira, quant als requisits per a contractar aplicables als empresaris individuals espanyols i, sobretot, a fi d'afavorir al màxim la lliure concurrència i la participació del major nombre possible d'empreses en la licitació de les obres d'urbanització, s'acorda que:  
S'admetran totes aquelles ofertes d'empresaris individuals espanyols que es presenten dins del termini establit amb este objecte, el venciment de les quals s'efectuarà el dia 13 d'abril de 2007, i que complisquen la classificació com a empresa contractista en els següents grup - subgrup - categoria:   
 Grup Subgrup Categoria  
 A 2 F   
 E 1 F   
 G 4 F   
 I 5 E   
Esta admissió estarà supeditada a la incorporació en l'oferta del compromís en virtut del qual, si l'empresari individual no compleix tota la classificació indicada en la clàusula 8.1 del plec, subcontractarà eixes parts de l'obra amb un altre o altres empresaris que sí que posseïsquen la classificació en el subgrup o subgrups esmentats.  
Es mantenen en tots els termes les condicions restants per a la licitació establides en el plec esmentat per a empresaris no espanyols d'estats membres de la Unió Europea i per a unions temporals d'empresaris.  
Este aclariment es farà públic en els mateixos mitjans en què han sigut publicats els anuncis de licitació".  
Cosa que es fa pública perquè se'n prenga coneixement.  
València, 21 de març de 2007.- El president: Vicente Fontana Enguix.
Diari Oficial de la Generalitat Valenciana


Sumari del DOGV 5573, del 08-08-2007 (2007/10631)

RESOLUCIÓ de 31 de juliol del 2007, del conseller de Presidència i vicepresident primer del Consell, per la qual nomena Mª Teresa Lleó Alonso personal eventual de la Presidència.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5573

Data del DOGV
:   08-08-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/10521


Data del document
:   31-07-2007

Organisme emissor
:   Presidència de la Generalitat

Tipus de document
:   Resolució

RESOLUCIÓ de 31 de juliol del 2007, del conseller de Presidència i vicepresident primer del Consell, per la qual nomena Mª Teresa Lleó Alonso personal eventual de la Presidència. [2007/10959]  
De conformitat amb el que disposa l'article 6 del Decret Legislatiu de 24 d'octubre de 1995, del Consell de la Generalitat, pel qual es va aprovar el Text Refós de la Llei de la Funció Pública Valenciana, així com l'article 3 del Decret 349/1995, de 28 de novembre, del Consell de la Generalitat, sobre regulació del personal eventual al servei de l'administració del Consell de la Generalitat, i en virtut de la delegació d'atribució continguda en la Resolució de 29 de juny de 2007 (DOCV 5546, de 2 de juliol de 2007), del President de la Generalitat, resolc:  
Nomenar Mª Teresa Lleó Alonso personal eventual de la Presidència amb funcions d'assessora, amb una retribució anual bruta equivalent a un lloc de treball classificat com a grup A, complement de destinació 28 i complement específic E050.  
El nomenament tindrà efectes del dia 1 d'agost de 2007.  
València, 31 de juliol de 2007.- El conseller de Presidència i vicepresident primer del Consell: Vicente Rambla Momplet.
Diari Oficial de la Generalitat Valenciana


Sumari del DOGV 5668, del 27-12-2007 (2007/15519)

Correcció d'errades de la Resolució de 28 de novembre de 2007, de la directora general d'Avaluació, Innovació i Qualitat Educativa i de la Formació Professional, per la qual es resol el concurs públic per a la concessió d'assignacions per despeses extraordinàries de funcionament i subvencions per a la realització i desenrotllament de projectes d'acció professional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5668

Data del DOGV
:   27-12-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15032


Data del document
:   17-12-2007

Organisme emissor
:   Conselleria d'Educació

Tipus de document
:   Correcció d'errades

Correcció d'errades

 Descriptors 

:   * ensenyament professional
    * ajuda pública
    * suport econòmic
    * relació escola-indústria
    * pràctiques de formació
    * inserció professional
    * centre d'ensenyament

Correcció d'errades de la Resolució de 28 de novembre de 2007, de la directora general d'Avaluació, Innovació i Qualitat Educativa i de la Formació Professional, per la qual es resol el concurs públic per a la concessió d'assignacions per despeses extraordinàries de funcionament i subvencions per a la realització i desenrotllament de projectes d'acció professional. [2007/15744]  
Advertida una errada en la Resolució de 28 de novembre de 2007, damunt citada i publicada en el Diari Oficial de la Comunitat Valenciana de 5 de desembre de 2007, número 5654, procedix realitzar la corresponent rectificació referida al IES Canónigo Manchón, el codi del qual és 00064656.  
En l'annex I de la resolució,  
On diu:  
«18968822 IES CANÓNIGO MANCHÓN 1.383,05»  
Ha de dir:  
«39420747 IES CANÓNIGO MANCHÓN 1.383,01»  
València, 17 de desembre de 2007.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.